OzLabs/hebrew-wiki-articles huggingface dataset:
אברהם ארצ'יבלד אנדרסון

אברהם ארצ'יבלד אנדרסון, באנגלית: Abraham Archibald Anderson (1846–1940) היה אמן ופילנתרופ אמריקאי.

== ביוגרפיה ==
אלכסנדר ארצ'יבלד אנדרסון, 1910
אנדרסון נולד בניו ג'רזי כאחד מעשרת ילדיהם של ויליאם אנדרסון (1814 - 1887), מהנדס אזרחי שהפך לכומר הכנסייה הרפורמית ההולנדית, ושל שרה לואיז ריירסון (1818–1907). לאחר קריירה ראשונית כאיש עסקים, ב-15 ביוני 1876 התחתן אנדרסון עם אליזבת מילבנק, בתו של המשקיע ג'רמיה מילבנק ויורשת להונו הגדול.
דיוקן של תומאס אדיסון, 1890
החל מאמצע שנות ה-70, אנדרסון למד אמנות בפריז, תחילה עם לאון בונה, לאחר מכן אצל אלכסנדר קבנל, פרננד קורמון, אוגוסט רודן ורפאל קולין. <ref>Ackerman, Gerald M. American Orientalists. p. 270.</ref> <ref>New York Times obituary, April 28, 1940</ref> אנדרסון פיתח מוניטין בזכות הפורטרטים שלו. דיוקנו משנת 1889 של תומאס אלווה אדיסון נמצא בגלריה הלאומית לפורטרטים בוושינגטון די.סי.

בשנת 1890, אנדרסון ארגן את איגוד האמנות האמריקאי בפריז, אגודה לעזרה הדדית לסטודנטים לאמנות אמריקאים. הוא היה נשיאה עד 1912; פעילותה נמשכה עד 1932.

=== אולפני בראיינט פארק ===
בניין אולפני בריאנט, ניו-יורק
בשנת 1900, אנדרסון הזמין את בניין אולפני בריאנט פארק בן 10 הקומות מארכיטקט החברה הניו יורקית צ'ארלס א. ריץ'. הוא ממוקם בצד הדרומי של בראיינט פארק, חלונותיו הגדולים והתקרה הגבוהה תוכננו במיוחד עבור אמנים. אנדרסון החזיק בסוויטה משלו בקומה העליונה עד סוף ימיו. אולפני בראיינט פארק, הידוע בשם "בניין האמנויות היפות" <ref>Drinks Chosen for Color, Not Taste, at Women's Bar", New York Times, October 12, 1913, page X2.</ref> הפך לפופולרי מיד, והדיירים כללו את אדוארד סטייכן, פרננד לג'ר, רוברט אנרי, קתרין סופי דרייר, ג'יי סי ליינדקר, ג'ו דיווידסון, פלורין סטטהיימר, אדוארד סוידם, גארי מלצ'רס, סטלה מרקס, ג'ון לה גאטה, ג'וליאן ריקס, רודריגס אוטלנגוי, האסקל קופין, ליאון גורדון, אירווינג פן וקורט זליגמן. <ref>Landmarks Preservation Committee 1988 document on Bryant Park Studios</ref> הבניין עדיין קיים.

כשחזר לארצות הברית בקיץ, אנדרסון קנה קרקע בצפון מערב וויומינג ופיתח אותה לחווה. הוא עיצב באופן אישי את חוות האורחים של ויליאם "באפלו ביל" ואת ביתו - אנדרסון לודג'. האכסניה הזו הפכה למרכז הראשון של שמורת ילוסטון ב-1902, שכן הנשיא תיאודור רוזוולט מינה את אנדרסון כמפקח המיוחד הראשון של שמורות היער. אנדרסון מילא תפקיד משמעותי בשימור ופיתוח אזור ילוסטון .<ref></ref>

האוטוביוגרפיה שלו, חוויות ורשמים, פורסמה ב-1933. בתו של אנדרסון, אלינור קמפבל, ייסדה את מרכז הבריאות ג'דסון ב-1921.

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:נדבנים אמריקאים
קטגוריה:אמריקאים שנולדו ב-1846
קטגוריה:אמריקאים שנפטרו ב-1940
Always on the Run

"Always on the Run" (בעברית: "תמיד במנוסה") הוא סינגל שהוקלט על ידי הזמר הגרמני איזאק. את השיר הוציאו ב-19 בינואר 2024 לאור חברות התקליטים גוד קיד ופולידור רקורדס. לאחר זכייתו ב-Eurovision Song Contest – Das deutsche Finale 2024 נבחר לייצג את גרמניה באירוויזיון 2024, שנערך במאלמה שבשוודיה.

== רקע ==
"Always on the Run" נכתב על ידי איזאק גודריאן המבצע, גרג טארו, קווין לר ולאו יופיטר, והופק על ידי השניים האחרונים. גודריאן מתאר את השיר כתובנה שלמד במרוצת השנים על החיים.<ref></ref>

== תחרות הזמר של האירוויזיון ==
=== לפני האירוויזיון ===
ב-16 בפברואר 2024 התקיים גמר הקדם הלאומי של גרמניה לאירוויזיון 2024, Eurovision Song Contest – Das deutsche Finale 2024. אייזק הופיע בו לצד שמונה מתמודדים נוספים.<ref></ref> קדם להופעתו לא נמנה בין אלו בעלי הפוטנציאל הגבוה ביותר לזכייה.<ref name="sd"></ref> זהות הזוכה נקבעה באמצעות שילוב של קולות השופטים הבין-לאומיים והצבעות הקהל ביחס שווה של 50/50. בשתי מערכות ההצבעה קיבל את מירב הנקודות (12), כשבסך הכול צבר 24 נקודות – ארבע נקודות יותר מהמקום השני מקסימיליאן מוצקה, שייצג את גרמניה באירוויזיון 2004.<ref></ref>

זמן קצר לאחר התחרות הוכרז על ידי תאגיד השידור הגרמני כי המילה "shit" ("חרא") תשתנה, כנדרש בתקנון האירוויזיון האוסר על שפה גסה.<ref></ref>

=== באירוויזיון ===
כיוון שגרמניה נכללת בחמש המדינות הגדולות, היא העפילה לגמר באופן אוטומטי. עם זאת, היא הצביעה בחצי הגמר הראשון של התחרות.<ref></ref>
איזאק על במת האירוויזיון

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. גרמניה הופיעה אחרי איסלנד ולפני סלובניה. בגמר, שהתקיים ב-11 במאי, הופיעה גרמניה שלישית, אחרי אוקראינה ולפני לוקסמבורג. גרמניה סיימה את התחרות במקום ה-12 עם 117 נקודות.<ref></ref>

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי גרמניה באירוויזיון
קטגוריה:שירים באנגלית
אוריאדה

במיתולוגיה היוונית, האוריאדות (ביוונית עתיקה: Ὀρειάς) היו נימפות של הרים. האוריאדות נבדלות זו מזו לפי מגוריהן: האידאות היו מהר אידה , הפליאדות מהר פיליון וכו'. מיתוסים קשרו את האוריאדות עם ארטמיס, שכן האלה, כשיצאה לציד, העדיפה הרים ומשקעים סלעיים.

נראה כי המונח הגנרי "אוריאדה" עצמו הוא הלניסטי (מועיד לראשונה בכתובת אדוניס (ביוונית עתיקה: Ἐπιτάφιος Ἀδώνιδος) של ביון מסמירנה , פל. 100 לפני הספירה)<ref>הנרי ג'ורג' לידל, רוברט פלקון סקוט, לקסיקון יווני-אנגלי s.v. [https://www.perseus.tufts.edu/hopper/text?doc=Perseus%3Atext%3A1999.04.0057%3Aentry%3Do)reia%2Fs טקסט בפרויקט פרסאוס]</ref>.

== רשימת אוריאדות ==
{| class="wikitable"
|+
!שם
!מקום
!הערות
|-
|אוינונה
|הר אידה, טרויה
|בתו של אל הנהר סברן ואשתו הראשונה של פאריס<ref>אפולודורוס, 3.12.6</ref>
|-
|אותריס
|הר אותריס, מאליס
|אמו של מליטאוס מזאוס ושל פאגר מאפולו<ref>אנטונינוס ליברליס </ref>
|-
|אידותיאה
|הר אותריס, מאליס
|אמא של קרמבוס מאוסירוס<ref>אנטונינוס ליברליס, [https://topostext.org/work/216#22 22]; אובידיוס, מטמורפוזות, 7.353–356</ref>
|-
|אכו
|הר סיתארון, בויוטיה
|התאהבה בנרקיסוס<ref>אריסטופאנס, חג הנשים 970</ref> והתאהב בה פאן<ref>אכו, אנציקלופדיה בריטניקה. כרך א. 8 (מהדורה 11). 1911. עמ'. 884.</ref>
|-
|בריטומרטיס 
|הר דיקטה, כרתים
|בתם של כרמה וזאוס<ref>דיודורוס סיקולוס, [https://penelope.uchicago.edu/Thayer/E/Roman/Texts/Diodorus_Siculus/5D*.html#76 5.76.3]</ref>
|-
|דפניס
|הר פרנסוס
|<ref>פאוסניאס, [http://www.perseus.tufts.edu/hopper/text?doc=urn:cts:greekLit:tlg0525.tlg001.perseus-eng1:10.5.5 10.5.5]</ref>
|-
|נומיה
|הר נומיה, ארקאדיה
|חברתה של קליסטו<ref>פאוסניאס, 8.38.0</ref>
|-
|סוֹסֵה
|
|הרמס התאהב בה
|-
|סינואה
|הר סינואה, ארקאדיה
|האחות של פאן<ref>פאוסניאס, [http://www.perseus.tufts.edu/hopper/text?doc=urn:cts:greekLit:tlg0525.tlg001.perseus-eng1:8.30.2 8.30.2]</ref>
|-
|פיגליה
|פיגליה, ארקאדיה
|על שמה נקראת העיירה פיגליה
|-
|פיטיס
|
|פאן התאהב בה<ref>פרופרטיוס, אלגיות, 1.18</ref>
|-
|צ'לונה
|הר חלידוראה, ארקאדיה
|הרמס הפך אותה לצב<ref>סרוויוס של ורגיליוס, אינאיס, 1.509</ref>
|-
|קילנה
|הר קילנה, ארקאדיה
|הייתה האחות של הרמס<ref>אפולודורוס, 3.8.1</ref>
|-
|קלאה
|הר קלתיון, מסיניאה
|<ref>פאוסניאס, [http://www.perseus.tufts.edu/hopper/text?doc=urn:cts:greekLit:tlg0525.tlg001.perseus-eng1:3.26.11 3.26.11]</ref>
|-
|האידאות
|הר אידה, כרתים
|<ref>אפולודורוס, 1.4.5; היגינוס, דה אסטרונומיה 2.2</ref>
|-
|
* אדרסטיה
|
|
|-
|
* אידה
|
|
|-
|
* קינוסורה
|
|
|-
|
* הליקה
|
|
|-
|הספרגיטידות/ הסיטארונידות
|הר סיתארון, בויוטיה
|<ref>פלוטרכוס, חיי האריסטידות, 11. 3; פאוסניאס, [http://www.perseus.tufts.edu/hopper/text?doc=urn:cts:greekLit:tlg0525.tlg001.perseus-eng1:9.3.9 9.3.9]</ref>
|}

== נקרא על שמן ==
* מכון אאוריד, מכללה לנשים לשעבר בווסטר, מסצ'וסטס.
* הר אאוריד בלורנס, קנזס, על שם המכון, על ידי מתנחלים מווסטר.
* אגם אאוריד באנטארקטיקה.

==קישורים חיצוניים==

== הערות שוליים ==

קטגוריה:נימפות
קטגוריה:אלות אדמה
בוזבאש

בוזבאש (בפרסית: آبگوشت بزباش; באזרית: Bozbaş; בארמנית: բոզբաշ) הוא מהמטבח הפרסי המורכב מנזיד בשר (מתואר גם כמרק) הפופולרי בארמניה, אזרבייג'ן ואיראן. 

== היסטוריה ואטימולוגיה ==
בוזבאש היא מילה ממקור טורקי אזרי. ייתכן שהוא נגזר מהמילה "בוז" הטורקי אזרי ("אפור בהיר") ובאש ("ראש"), אשר בתורם עשויים להצביע על הצבע הבהיר של המנה בעת בישולה. עם זאת, הפרופסור מוחמד ריזה גנונפארוואר מציין ש"אין אטימולוגיה מדעית" לכך.

בוזבאש הוא השם הטורקי האזרי של המאכל האיראני abgousht-e sabzi. גנונפארוואר מציין כי בוזבאש הוכנס "מאוחר יחסית" למטבח האיראני. מירזה עלי-אכבר חאן, השף של נאסר א-דין שאה קאג'אר (1848–1896), לפי הדיווחים, היה הראשון שהזכיר זאת. הוא סיווג אותו כחלק מקבוצה של תבשילי בשר ומרקים, הנאכלים לעיתים קרובות קרים.

== מרכיבים והכנה ==
גנונפארוואר מציין ביחס לבוזבאש: 

"הוא עשוי מבשר (בדרך כלל כבש), שעועית אדומה או לבנה, ירקות ירוקים, עשבי תיבול (למשל, פטרוזיליה, חילבה, נענע), בצל וכרישה, לימון פרסי (līmū-ye ʿomānī), ותבלינים (בעיקר מלח, פלפל, וכורכום). מרכיבים אלה מבושלים יחד במים על אש נמוכה במשך מספר שעות. כמו ברוב האבגושטים, כאשר החומרים מבושלים היטב, בדרך כלל מוציאים את המוצקים ומועכים לעיסה, המכונה gūšt-e kūbīde. לאחר מכן המרק והעיסה מוגשים בנפרד עם לחם שטוח ותבלין ירוק-ירקות כבוש."

במטבח הארמני, יש סוג מיוחד של בוזבאש שלא נפוץ, Shoushin bozbash, העשוי מכבש, חבוש, תפוח ונענע. וריאציה זו של בוזבאש "לא ידועה כמעט מחוץ לקווקז".

באזרבייג'ן ישנם סוגים אחדים של בוזבאש, כמו küftə bozbaşı ו-parça bozbaşı, שעשויים מבשר טלה. במטבח האזרבייג'ני יש בוזבאש שעשוי מדגים במקום כבש.<ref></ref>

== לקריאה נוספת ==

<div class="mw-content-ltr">
* 
* 
</div>

== הערות שוליים ==

קטגוריה:המטבח הפרסי
יוסף צבי דונר

הרב יוסף צבי דינר (נכתב גם דונר; כ"ה בטבת ה'תרע"ג, ינואר 1913 – י"ד בניסן ה'תשס"ז, 1 באפריל 2007), היה רב גרמני-בריטי. כיהן כרב הקהילה האורתודוקסית בקניגסברג, ולאחר מלחמת העולם השנייה כרבה של קהילת "עדת ישראל" בלונדון, ראש בית הדין של התאחדות קהילות החרדים בלונדון, ראש ועד הכשרות "כדתיא" ונשיא אגודת ישראל באירופה.

מנהגיו תועדו בספר "מנהגי מהרי"צ הלוי" על שבת והמועדים, על ידי צאצאיו, שהיה לספר בעל השפעה רבה על פסיקה הלכתית בנושאים הקשורים למנהגי מועדי ישראל בקהילות אשכנז, וכן "מקדש הלוי" על התורה שהוא אוסף מדרשותיו.

==ביוגרפיה==
נולד בקלן לר' ברוך חיים וזלמה דינר, ונקרא על שם דודו של אביו, רבי יוסף צבי דינר רבה של אמסטרדם. למד בקלן מפי רבי משה יעקובוביץ ומפי רבי פינחס וולף. משנת ה'תרצ"ב (1932) למד בבית המדרש לרבנים בברלין אצל רבי יחיאל יעקב ויינברג. בשנים אלה היה פעיל ב"אגודת הנוער" החרדי בגרמניה, יחד עם הרב יוסף אברהם וולף.

בשנת ה'תרצ"ו (1936), כשסיים את לימודיו בברלין ונסמך לרבנות, מונה לכהן כרב הקהילה האורתודוקסית הנפרדת "עדת ישראל" בקניגסברג. ב-1938, לאחר "ליל הבדולח", נעצר בידי הגסטאפו. לאחר שקיבל אשרת כניסה לממלכה המאוחדת שוחרר וברח לאנגליה.
==קישורים חיצוניים==
*

קטגוריה:רבנים גרמנים
קטגוריה:לונדון: רבנים
קטגוריה:בוגרי בית המדרש לרבנים בברלין
קטגוריה:ילידי 1913
קטגוריה:בריטים שנפטרו ב-2007
בסוף עוד ניפגש

בסוף עוד ניפגש הוא סינגל שהוקלט על ידי אליעד נחום, אשר יצא לאור ב-18 בדצמבר 2023. השיר הגיע למקום השני במצעד השבועי של מדיה פורסט.

== רקע וכתיבה ==

השיר נכתב והולחן על ידי אליעד נחום ואלון פרץ. על השיר כתב אליעד:<ref></ref>

השיר הגיע למקום השני במצעד השבועי של מדיה פורסט.

== קישורים חיצוניים ==
* [https://www.youtube.com/watch?v=vvSUAO1o4zI בסוף עוד ניפגש] באתר יוטיוב

== הערות שוליים ==
ארוסטיצ'יני

ארוסטיצ'יני נצלה על פורנאצ'לה (סוג מנגל איטלקי)
ארוסטיצ'יני (באיטלקית: Arrosticini) הם סוג של מנות מסורתיות של בשר צלוי משופד האופייניים למטבח של מחוזות מוליזה ואברוצו.<ref>Il Devoto-Oli 2014. Vocabolario della lingua Italiana, edited by Luca Serianni and Maurizio Trifone, Le Monnier, 2013.</ref> ארוסטיצ'יני (גם rustelle או arrustelle בניבים המקומיים; ידוע גם בשם spiedini או spiducci)

== מאפיינים ==
ארוסטיצ'יני עשויים בדרך כלל מבשר כבש או טלה חתוכים לנתחים ומחוררים על ידי שיפוד. הם נצלים על פלטה בעלת צורה מוארכת בדרך כלל, הנקראת פורנאצ'לה (furnacella), הדומה למרזב גשם.

ישנם שני סוגים עיקריים של ארוסטיצ'יני:
* אלו המיוצרים באופן תעשייתי, המורכבים מנתחי בשר של קוביות עם צד של פאה 1&nbsp;ס"מ, מושחלים על שיפודים באורך מקסימלי של 10&nbsp;ס"מ .
* אלה שעשויים בעבודת יד, שעבורם חותכים את הבשר בסכין לנתחים בגדלים שונים, משחילים על השיפוד לסירוגין חתיכות בשר ושומן כבש.

מקורם של הארוסטיצ'יני מהמזון שצרכו רועים ותושבים אחרים של האזורים ההרריים באברוצו בתוך הכפרים Castillenti, Civitella Casanova, Carpineto ו-Villa Celiera שהיו רגילים לאכול אוכל גם מהחלקים הגסים (קשים) יותר של בשר כבשים.

לעיתים קרובות נלווים לארוסטיצ'יני פרוסות לחם ספוגות בשמן זית כתית מעולה (pane 'onde). תוספת המשקה המסורתית עם המנה היא יין Montepulciano d'Abruzzo.

באופן מסורתי, ארוסטיצ'יני נאכלים על ידי משיכת הבשר מהשיפוד חתיכה אחר חתיכה באמצעות השיניים.

== ראו גם ==
* שישליק
== קישורים חיצוניים ==

* רשימת מנות טלה 
* סאטאי 
* ספידי – מאכל איטלקי-אמריקאי שמקורו בארוסטיצ'יני

== הערות שוליים ==

קטגוריה:המטבח האיטלקי
פיגוע הדקירה בצומת בית קמה

פיגוע הדקירה בצומת בית קמה אירע ב-14 במרץ 2024, ד' באדר ב' ה'תשפ"ד, בסניף ארומה בצומת בית קמה במועצה אזורית בני שמעון. בפיגוע נהרג אדם אחד ונפצעו עוד שניים.

==הפיגוע==
בסביבות השעה שתיים אחר הצהריים, מחבל פלסטיני רכוב על קורקינט חמוש בסכין הגיע לבית הקפה ארומה בתחנת הדלק בצומת בית קמה ודקר 3 אזרחים ישראלים, בהם רב-נגד אורי מויל, שנפצע באורח אנוש ובהמשך נקבע מותו בבית החולים סורוקה. אדם נוסף בן 65 נפצע באורח קל. המחבל נוטרל על ידי רב-נגד אורי מויל שהספיק לירות בו לאחר דקירתו.

המחבל פאדי אבו לטיף בן 22, גדל בעזה ועבר לרהט 4 שנים לפני ביצוע הפיגוע, במסגרת איחוד משפחות.

== ראו גם ==
* פיגועי טרור נגד ישראלים בישראל ובשטחים ב-2024

==קישורים חיצוניים==
* 
*
* 
* 

== הערות שוליים ==

בית קמה
בית קמה
בית קמה
קטגוריה:בית קמה
בית קמה
בית קמה
ג'ון קוקרן (מושל דלאוור)

ג'ון פרייס קוקרן (באנגלית: John Price Cochran; ) היה פוליטיקאי אמריקאי מדלאוור, איש המפלגה הדמוקרטית, שכיהן כמושל דלאוור ה-43 בשנים 1875–1879.
==ראשית חייו==
ג'ון קוקרן נולד ליד העיירה מידלטאון שבדלאוור, כבנם של רוברט ורבקה ריילנד קוקרן. ב-1833 הוא נשא לאישה את אלייזה פולק, ולשנים נולדו שבעה ילדים. רעייתו נפטרה בעת לידה ב-1855, והוא נישא בשנית למרי טומלין, אך לא ידוע אם מנישואים אלו נולדו ילדים.
==קריירה פוליטית==
בשנים 1838 ו-1846 נבחר קוקרן למועצת מחוז ניו קאסל. ב-1874 הוא נבחר כמושל דלאוור לאחר שהביס את מועמד המפלגה הרפובליקנית אייזק ג'אמפ, וכיהן בתפקיד מ-19 בינואר 1875 ועד 21 בינואר 1879. הוא היה אז מושל דלאוור הראשון מזה שלושים שנה שהגיע ממחוז ניו קאסל, ונחשב למושל פרוגריסיבי שקידם שיפורים בחוקי החינוך וחלוקה מחדש של מחוזות הבחירה לאספה הכללית של המדינה כך שתייצג באופן הוגן יותר את אוכלוסיית מחוז ניו קאסל, אך הצעת חלוקה זו לא אושרה. עם זאת, האספה הכללית העבירה חקיקה שדרשה מעסקים בשירות הציבור "לתת שירות שוויוני לאלו שעלולים להיחשב כדוחים על ידי אחרים". סעיף זה בחוק שנועד לשלול זכויות אזרח מהאפרו-אמריקאים נותר בתוקף עד 1963.
==מותו==
ג'ון קוקרן נפטר בביתו שליד מידלטאון ב-27 בדצמבר 1898. הוא נטמן בבית הקברות פורסט הפרסביטריאני שבעיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/230/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 230-231.
</div>

==קישורים חיצוניים==
* [https://www.nga.org/governor/john-polk-cochran/ ג'ון קוקרן] באתר אגודת המושלים הלאומית 
* [https://politicalgraveyard.com/bio/cochran.html#636.09.35 ג'ון קוקרן] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1809
קטגוריה:אמריקאים שנפטרו ב-1898
למפיונה

למפיונה (באיטלקית: Lampione) הוא אי סלעי קטן בים התיכון. הוא מצוי במצר סיציליה, כ-220 קילומטר מדרום מערב לאי סיציליה וכ-110 קילומטר מחופי תוניסיה.

האי משתייך גאוגרפית לארכיפלג איי פלאג'יה, הטריטוריה האיטלקית הדרומית ביותר, והוא חלק מנפת אגריג'נטו שבסיציליה. האי הקרוב אליו הוא למפדוזה.

אורך האי הוא 200 מטר, רוחבו 180 מטר והנקודה הגבוהה ביותר בו היא בגובה של 36 מטר מעל פני הים. שטחו הוא 36 דונם. נראה שהתנתק מחופי אפריקה לפני כ-18 אלף שנה.

האי איננו מיושב והמבנה היחיד בו הוא מגדלור. יש בו עקבות של התיישבות מהתקופה הרומית.

לפי אגדה האי הוא גוש סלע שנפל מידו של קיקלופ.

האי הוא חלק משמורת הטבע הימית של איי פלאג'יה. מצויים בו מינים של ציפורים, לטאה וסרטנים. במימיו מצויים כרישים, דקרים, לובסטרים ומגוון של אלמוגים לבנים וורודים.

==קישורים חיצוניים==

* [https://www.italythisway.com/places/articles/lampione-history.php עמוד אודות ההיסטוריה של למפיונה]

קטגוריה:איים בים התיכון
קטגוריה:איטליה: איים
ירוניסוס

ירוניסוס או ג'רוניסוס (ביוונית: Γερόνησος/Ιερόνησος, באופן מילולי: האי הקדוש) הוא אי קטן השוכן מול החוף המערבי של קפריסין, כ-18 קילומטרים צפונית לפאפוס. האי אינו מיושב מאז המאה ה-15, חפירות אחרונות חשפו שהוא כלל בעבר מקדש שהוקדש לאפולו בשלהי התקופה ההלניסטית .

== תיאור ==
האי השוכן 280 מטרים מהחוף של מערב קפריסין לא מיושב מאז המאה ה-14 או ה-15.<ref name=":0"></ref> שטחו 26,000 מ"ר והוא מתנשא לגובה של 21.65 מטרים מעל פני הים. מבחינה גאולוגית האי מורכב מקרום קלקרניט קשה של טרסות ימיות פליסטוקן המונחות מעל ליבת חוואר רכה.

הכינוי "האי הקדוש" הוא כינוי עתיק. פליניוס הזקן מדבר על אי שנקרא "Hiera", ליד פאפוס, וסטראבון מזכיר מקום שנקרא "Hierocepis" בקרבת פאפוס ואקאמאס. סביר להניח שהשם מתייחס למקדש אפולו שעמד שם במאה ה-1 לפני הספירה.<ref name=":0" />

== חפירות ==
האי נחפר לראשונה בשנת 1982 על ידי סופוקלס הדג'יסאבוס בעקבות הצעה לבנות מלון באי. הוא הוכיח במהירות את נוכחותם של שרידים הלניסטיים על האי, מה שעצר את כל הניסיונות הנוספים לבנות על האי. בשנת 1989, ג'ואן ברטון קונלי מאוניברסיטת ניו יורק שמעה על העבודה והתרשמה ממגוון החומרים והצטרפה לחפירות שנמשכות מאז.<ref name=":0" />

בחפירות נקבעו שלוש תקופות שליטה בירוניסוס. כלקוליתית מוקדמת (3800 לפנה"ס), הלניסטית מאוחרת (80-30 לפנה"ס), וביזנטית (המאה ה-6–7 והמאה ה-13). האינטנסיבית ביותר היא התקופה ההלניסטית המאוחרת בתקופה שבה קלאופטרה שלטה בקפריסין. חפצי אמנות שנמצאו באי כוללים מטבעות, כלי חרס, זכוכית וכתובות.<ref name=":0" /> קמיעות אבן גיר, זהים לאלו המשמשים במקדשים קפריסאים של אפולו, מצביעים על פעילות פולחנית ופולחן לאפולו. האי ננטש ככל הנראה בעקבות רעידת אדמה הרסנית במאה ה-1 לפנה"ס/לספירה. התיישבות מועטה על האי מתחילה שוב במאה ה-6 לספירה כאשר נבנו מבנים לבעלי חיים.<ref></ref>

== קישורים חיצוניים ==

* [https://web.archive.org/web/20160105060949/https://www.nyu.edu/projects/yeronisos/home2.html משלחת האי ירוניסוס], אוניברסיטת ניו יורק
* [http://www.yeronisos.org/Yeronisos_Field_Expedition/Yeronisos_Island_Excavations_and_Field_School,_Cyprus.html משלחת האי ירוניסוס], www.yeronisos.org
* [https://www.paphoslife.com/blog/yeronissos-island האי ירוניסוס בבלוג Paphos Life כולל תמונות]

== הערות שוליים ==

קטגוריה:קפריסין: אתרים ארכאולוגיים
קטגוריה:קפריסין: ארכאולוגיה
קטגוריה:איים בים התיכון
Mono Inc.

היא להקת רוק ומטאל גותי ותעשייתי גרמנית מהמבורג, שנוסדה בשנת 2000.

MONO הוא נגזרת של מונומניה (בגרמנית: "Monomanie"), מונח מתאוריית המחלות הפסיכיאטריות של המאה ה-19; זוהי צורה של אי-שפיות חלקית. "Monomania Incorporated" פירושו "חברת המשוגעים החלקית" ("Company of the partially insane") שקוצרה ל- לשם הלהקה.<ref></ref>

== היסטוריה ==
 הוקמה בשנת 2000 על ידי מיקי מונו (שירה, בס), קארל פורניה (גיטרה), צ'אד האוגר (קאובל) ומרטין אנגלר (תופים). נגן הבס מנואל אנטוני הצטרף ב-2003, במקביל ליציאת אלבום הבכורה שלהם בהוצאה עצמית, Head Under Water. בשנת 2004, הלהקה חתמה על חוזה הקלטות עם נו-קאט אנטרטיינמנט, והוציאה מחדש את האלבום עם עטיפות חדשות, תוך שהופצו שני סינגלים: "Burn Me" ו-"Superman".<ref></ref><ref></ref> במהלך הפקת אלבומם השני Temple of the Torn ב-2006, מיקי מונו הוחלף באנגלר בשירה וקת'ה מיה בתופים. האלבום יצא בשנת 2007. אלבומה השלישי של הלהקה, Pain, Love & Poetry, יצא בשנת 2008. האלבום מכיל שלוש גרסאות חדשות לשירים מתוך Head Under Water ודואט עם ליזה מידלהויבה מקסנדריה בסינגל "Teach Me to Love". בשנת 2009, הוציאה את אלבומה הרביעי, Voices of Doom. שיר הנושא מתוכו זכה להצלחה בין-לאומית.<ref></ref>

הלהקה יצאה לסיבוב הופעות ב-2009 ביחד עם Subway to Sally ו-ASP , וקיימה יותר מארבעים קונצרטים בגרמניה, אוסטריה ושווייץ. בשנת 2010 עמדה בראש סדרת הקונצרטים שכונו באותה העת "Voices of Doom Tour". הזמר לשעבר מיקי מונו נפטר באוקטובר 2010 בתאונת מצנחי רחיפה.<ref></ref> ב-18 במרץ 2011, הוציאה את אלבומה החמישי, Viva Hades. בעקבותיו יצאה הלהקה לסיבוב הופעות נוסף, "Viva Hades Tour", שכלל בפעם השנייה הופעות באוסטריה ובשווייץ, והופעות אורח בפסטיבל מ'רה לונה ובפסטיבלים נוספים. לאחר החלפת חברת תקליטים ל-SPV / Rookies & Kings באוגוסט 2012, הלהקה הוציאה את אלבומה השישי, After The War,<ref></ref> והחלה את "After the War Tour". השיר "From the Ashes" בוצע בשידור חי במשחק האגרוף במשקל כבד לצעירים ב-15 בספטמבר 2012 בין יואן פבלו הרננדס וטרוי רוס בברוזה ארנה, במברג.

אלבומה השביעי, Nimmermehr, יצא ב-9 באוגוסט 2013, והגיע למקום השלישי במצעד האלבומים הגרמני בשבוע הראשון ליציאתו. באוגוסט 2014 הוציאה הלהקה את אלבום האוסף הראשון שלה, The Clock Ticks On 2004-2014. התקליטור הראשון, ששמו "The Clock Ticks On", הוא אוסף באורך שש-עשרה רצועות. התקליטור השני, ששמו "Alive & Acoustic", הוא מהדורה אקוסטית מחודשת באורך שש-עשרה רצועות. "Gothic Queen" ו-"Twice In Life" שימשו כשני הסינגלים מתוך האלבום, כשהשני הוא השיר החדש היחיד שהולחן לאלבום. האלבום קודם באמצעות "Clock Ticks On Tour" שאירע ב-2014 ו-"Alive & Acoustic Tour" ב-2015. במאי 2015 הוציאה הלהקה את אלבומה השמיני, Terlingua, שהנפיק חמישה סינגלים, ואחריו יצאה ל-"Terlingua Tour". בינואר 2017, הוציאה את אלבומה התשיעי Together Till the End ומאוחר יותר באותה שנה הוציאה את אלבום האוסף השני שלה, Symphonies of Pain.<ref></ref> הוא נחשב למקיף יותר מ-The Clock Ticks On.<ref></ref> ביולי 2018, הוציאה את אלבומה העשירי Welcome to Hell,<ref></ref> ואחריו The Book of Fire בינואר 2020. השני מביניהם הגיע למקום הראשון במצעד שבגרמניה. כדי לחגוג את ההצלחה, גרסה אחרת של האלבום הופצה בשנת 2021 בשם . אחרי האלבום יצאה הלהקה לסיבוב הופעות בין-לאומי.

== דיסקוגרפיה ==

== קישורים חיצוניים ==

* 

== הערות שוליים ==

קטגוריה:להקות שהוקמו בשנת 2000
קטגוריה:להקות מטאל גותי
קטגוריה:להקות גרמניות
קטגוריה:להקות רוק גותי
יהושע מונסונייגו

שבילי משפט, לוד תשנ"ב
הרב יהושע מונסונייגו (א' בשבט ה'תקפ"ו, 9 בינואר 1826 - ח' בסיוון ה'תרנ"ו, 20 במאי 1896) היה פוסק הלכה, דיין ומחבר ספרים בעיר פאס במאה התשע עשרה. 

==קורותיו==
נולד בפאס לאביו הדיין הרב ידידיה מונסונייגו. סבו רבי רפאל אהרן מונוסנייגו היה אב בית הדין ורבה של פאס. ככל הנראה למד אצל אביו. בשנות העשרים לחייו, שימש את אביו, והשיב להשגותיהם ההלכתיות של דיינים אחרים על פסקי אביו.<ref>ראו למשל: חיי עמרם סימן צג.</ref> חלק גדול מיצירתו התורנית כתב בשנות העשרים לחייו. ביצירתו ליקט בקיצור פסקי הלכות מתוך ספרות הפוסקים. בין השאר ליקט מתוך עשרות כתבי יד, פסקי דינים של חכמי מרוקו, וערך אותם בתמצית בחיבוריו. היה בקשרי ידידות עם רבי יצחק בן וואליד מטיטואן<ref>ראו מן הגנזים חלק טז עמ' סב.</ref> ורבי רפאל משה אלבאז מצפרו.<ref>ראו: קהלת צפרו חלק א עמ' 424.</ref> התכתב בהלכה עם רבי יעקב בירדוגו (העדות ביעקב) ממקנס.<ref>ראו: עדות ביעקב אה"ע סד.</ref>

בט"ו תמוז תרל"ט התמנה לדיין בפאס יחד עם רבי יהודה בנימין סירירו, רבי יצחק אבן דנאן, רבי יוסף סירירו, ורבי שלמה אבן דנאן,<ref>ראו: פאס וחכמיה חלק א עמ' 172.</ref> כל אלו נוספו בנוסף על הדיינים הקודמים: רבי מתתיה סירירו, רבי אבנר ישראל הצרפתי ורבי רפאל אבן צור.<ref>ראו: אשר לשלמה סימנים ו, ז.</ref> החל מחשוון תרנ"א כיהן כדיין שני בבית הדין בראשות הרב רפאל אבן צור.<ref>ראו תקנות חכמי פאס תקנה צז.</ref> נראה שבית הדין התכתב בהלכה עם רבי משה פארדו אב בית דין ירושלים.<ref>ראו: תועפות רא"ם סימן קכה. </ref> 

רבי יהושע נפטר בפתאומיות בח' סיוון תרנ"ב בפאס.<ref>ראו: פאס וחכמיה ח"א עמ' 174.</ref>

=== משפחתו ===
ממשפחתו ידועים שני בנים, ר' אברהם אותו שיכל בחייו, ור' אהרן. נכדו הוא רבי ידידיה מונסונייגו רבה הראשי של מרוקו, ונינו הוא רבי אהרן מונסונייגו, שכיהן גם הוא כרבה הראשי של מרוקו.

==חיבוריו==
הרב פרופ' משה עמאר הוציא לאור את חיבוריו:
* נשמת חיים - לקוטי דינים על אורח חיים.
* שבילי הזבח - לקוטי דינים על יורה דעה.
* שבילי עזר - לקוטי דינים על אבן העזר.
* שבילי משפט - לקוטי דינים על חושן משפט, זכה להסכמות רבי רפאל משה אלבז ורבי יקותיאל אלבז רבני צפרו.

רבי יהושע כתב חיבור נוסף: שבילי החיים - לקוטי דינים על אורח חיים - אך כתב היד אבוד.

==לקריאה נוספת==
* מבוא הרב פרופ' משה עמאר לספר 'נשמת חיים'.

==הערות שוליים==

קטגוריה:פאס: רבנים
קטגוריה:דיינים
קטגוריה:נפטרים ב-1896
טראומה בין אישית

טראומה בין-אישית () מתייחסת לסוג של טראומה נפשית הנגרמת כתוצאה מאינטראקציות בין אנשים, ועלולה להוביל להתפתחות הפרעת דחק פוסט-טראומטית (PTSD). במקרים של חשיפה כרונית ומתמשכת לטראומה מסוג זה, ייתכן ותתפתח להפרעת דחק פוסט-טראומטית מורכבת, הכוללת את תסמיני ה-PTSD יחד עם בעיות נוספות בתחומים התפתחותיים כגון ויסות רגשי ותפקוד בין-אישי.<ref name=":0"></ref> נמצא כי למעלה ממחצית מהאירועים הגורמים לטראומה בין-אישית מתרחשים בקרב ילדים ובני נוער.<ref name=":0" />

== קטגוריות נפוצות ==
* התעללות בילדים<ref name=":0" />
* הזנחת ילדים<ref name=":1"></ref><ref name=":0" />
* התעללות מינית בילדים<ref name=":0" />
* אלימות בני זוג אינטימיים<ref name=":0" />
* בגידה, המובילה להפרעת דחק לאחר בגידה <ref></ref>
* אלימות מינית<ref name=":1" /><ref name=":0" />
* תקיפה פיזית<ref name=":1" />
* סחר בבני אדם<ref name=":0" />
* טראומה היסטורית<ref name=":0" />
* טראומה הקשורה לקרב<ref name=":1" />

== הערות שוליים ==

קטגוריה:פציעות
מס יסף

מס יסף (מכונה גם מס עשירים) הוא מס הנוסף על מס קיים. 

==בישראל==
{| 

|-
! 2022
| 663,240 ש"ח
|-
! 2023
| 698,280 ש"ח
|-
! 2024
| 721,560 ש"ח
|}
סעיף 121ב לפקודת מס הכנסה קובע כי בנוסף לכל מס (מס הכנסה, מס משוק ההון, מס דיווידנד), יש להוסיף מס בשיעור 3% על כל שקל של הכנסה מעל 721,560 ש"ח לשנה (נכון לשנת 2024).

סעיף החוק פורסם בספר החוקים באוגוסט 2012, ונכנס לתוקף ב-1 בינואר 2013.

מס יסף אינו חל על חברות, אלא על יחיד.

==הערות שוליים==

קטגוריה:מס הכנסה
Ravenblack

Ravenblack (בעברית: עוֹרֵב־שָׁחֹר) הוא אלבום האולפן השנים-עשר של להקת הרוק והמטאל הגותי .<ref name=":0"></ref> הוא יצא לאור ב-27 בינואר 2023, בהוצאת חברת התקליטים נו-קאט אנטרטיינמנט.<ref name=":0" /> הסינגל המוביל "Princess of the Night" פורסם כבר באוגוסט 2022 וכך גם השני, "Empire".<ref></ref><ref></ref>

באוקטובר באותה השנה פורסם גם השלישי, "Heartbeat of the Dead".<ref></ref>

האלבום הגיע למקום הראשון במצעד האלבומים של גרמניה.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|27 בינואר 2023
|הזרמת מוזיקה • הורדה דיגיטלית • תקליטור
|נו-קאט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי Mono Inc.
קטגוריה:אלבומים באנגלית
קטגוריה:אלבומים בגרמנית
כמה פעמים (שיר של שירי מימון)

"כמה פעמים" הוא שיר בביצוע הזמרת הישראלית שירי מימון, שהתפרסם ב־27 באוקטובר 2005 כסינגל הרביעי מתוך אלבום הבכורה של הזמרת, "שירי מימון" (2005). רועי לביא כתב והלחין את השיר.

== מצעדי פזמונים ==
השיר הוצג כמועמד למצעד הפזמונים השבועי של רשת ג' ב־3 בנובמבר 2005, זכה להצלחה וצעד 11 שבועות עד 2 בפברואר 2006, אז יצא מהמצעד. בשיאו הגיע למקום השני ב־24 בנובמבר 2005 ושהה בו שלושה שבועות רצופים (אחרי "האור בחיי" של נינט טייב).

השיר לא נכנס למצעד השנתי של רשת ג' לשנת תשס"ו, אבל דורג במקום ה־34 במצעד הישראלי השנתי לשנה זו של גלגלצ.

=== מיקומי שיא ===

== משתתפים ==
* שירי מימון – זמרה, קולות רקע
* מומי לוי – קלידים, תכנותים, קולות רקע
* חזי שקד – פסנתר
* אבי סינגולדה – גיטרות
* אורי קליינמן – בס

=== הפקה ===
* הפקה מוזיקלית, עיבוד, עיבוד קולות, הקלטה – מומי לוי
* מפיקה בפועל – זהבית לגאלי
* מיקס – סאני דהרי
* עריכה דיגיטלית – יועד נבו
* ייעוץ מוזיקלי – גדי גידור

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי שירי מימון
קטגוריה:שירים בעברית
קטגוריה:סינגלים בהוצאת הליקון
1652 בצרפת

שנת 1652 בצרפת הייתה השנה בה ציינה צרפת 665 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
* 7 באפריל – פרונד: התרחש קרב בלנו.

==נולדו==
[[קאמי ד'אוסטן, דוכס טאלאר]]
* 14 בפברואר – קאמי ד'אוסטן, דוכס טאלאר (נפטר ב-1728)
* 21 באפריל – מישל רול, מתמטיקאי (נפטר ב-1719)

== נפטרו ==

==קישורים חיצוניים==

קטגוריה:1652
קטגוריה:שנים בצרפת
ג'ינג'יות (שיר)

"ג'ינג'יות" הוא שיר בביצוע הצמד הישראלי "ג'ינג'יות". תמיר אלברט כתב את השיר, ואמיר צורף הלחין אותו. השיר התפרסם ביוני 1994 כסינגל מתוך האלבום היחיד שפרסם הצמד, "ג'ינג'יות" (1994).

== התקבלות ==
השיר הוצג כמועמד למצעד הפזמונים הישראלי השבועי של רשת ג' ב־19 ביוני 1994, זכה להצלחה וצעד 14 שבועות עד 9 באוקטובר 1994, אז יצא מהמצעד. בשיאו הגיע למקום השלישי ב־7 באוגוסט 1994.

במצעד השנתי לשנת תשנ"ד של התחנה השיר דורג במקום ה־19.

"ג'ינג'יות" נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.

== מיקומי שיא ==

== משתתפים ==
* אמיר צורף – גיטרה
* "ג'ינג'יות" – כלים נוספים
* סיון שביט – קולות רקע
* מיקי פלד – קולות רקע

=== הפקה ===
* מפיקים – די. בי. הפקות, רונן בן־טל, אורי פירסט
* מפיקים מוזיקליים – תמיר אלברט, אמיר צורף, חזי דוידיאן
* מפיק מ"פונוקול" – אורן קריסטל
* טכנאי קול (עוזר) – פיני כהן
* מיקס – ראובן שפירא
* עריכה דיגיטלית – אוהד קרן

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירים בעברית
קטגוריה:סינגלים בהוצאת פונוקול
דנה (אי)

תמונת פנורמה של האי דנה
בופורט]]
האי דנה (בטורקית: Dana Adas או Kargıncık Adası; ביוונית לטינית: Pithyussa) הוא אי ים תיכוני קטן השייך לטורקיה.

== גאוגרפיה ==
דנה אדאסי (האי דנה) שוכן במקביל לחוף הדרומי של טורקיה במחוז מרסין. המרחק מהחוף לאי הוא 2.5 ק"מ. המעבר בין היבשה המרכזית לאי המכונה מיצר קרגיקאק הוא מעבר נח לתנועה ימית. צורת האי היא מלבנית בערך עם מידות של 2.7 ק"מ × 0.9 ק"מ. הפסגה הגבוהה ביותר היא 250 מטר מעל פני הים.

זהו אי ים תיכוני טיפוסי, סלעי ומלא שיחים קוצניים. ישנם עצי אורן, זית וחרובים במזרח ובצפון האי. למים מול החוף הצפוני של האי יש קרקעית חולית והם מושלמים לשחייה ושנורקלינג.<ref></ref> עם זאת, החוף המזרחי הוא סלעי ויש בו צוקים חדים. ולכן אינו מתאים לצלילה או לשחייה. אין מקור מי שתייה באי.

האי אינו מיושב והוא ללא בתים או מלונות. ניתן למצוא באי בעלי חיים כמו נחשים, ארנבות, צרעות, לטאות וציפורים ובחורף ניתן לראות עיזים על האי.

== היסטוריה ==
פרנסיס בופורט, שסקר את החוף הדרומי של טורקיה בשנים 1811–1812, קובע שהאי נקרא על ידי האנשים המקומיים "מנבאט", ו"האי פרובנס" על ידי מלחים זרים. הוא הציע שהשם נגזר משמו של אחד מדרגות האבירים ההוספיטלרים שכבשו מבצרים ואיים לאורך חוף זה. <ref></ref>

ב-2016 התגלתה בחוף הצפוני של האי מספנה עתיקה עם 274 רציפי ספינות כנראה מתקופת הברונזה המאוחרת (מהמאה ה-12 לפני הספירה). עוזר פרופסור האקן אוניז טוען שהאי היה המספנה הגדולה ביותר בעולם העתיק.<ref>[http://www.hurriyet.com.tr/mersindeki-dana-adasinda-bulundu-40242314 Hürriyet newspaper ]</ref> יש גם כמה חורבות בחוף הדרומי של האדמה הראשית הפונה לאי. ככל הנראה, שני התיישבויות אלו היו עמדות השליטה השולטות בשני הקצוות של המצר.<ref></ref>

פיטוסה, העיר העתיקה באי, הפכה לעיר עצמאית בתקופה הרומית. בעיר ישנן חורבות של בור מים, בית מהתקופה הרומית, מרחץ, סרקופג וכנסייה מהתקופה הביזנטית. ההריסות הממוקמות בחלק הצפוני-מערבי של האי הפונה לקרקע הועברו עם הזמן ושימשו לבניית מבנים חדשים. האי היה מיושב גם בתחילת התקופה הביזנטית. לפי כמה מקורות, גם סוחרים צרפתים השתמשו באי כנמל שלהם במהלך ימי הביניים.<ref>Pocket Guide of Mersin, MTSO, Mersin, 2004</ref>

== קישורים חיצוניים ==

* 

== הערות שוליים ==

קטגוריה:איים בים התיכון
קטגוריה:טורקיה: איים
מיכאל כהנא

מיכאל כהנא (1948 – 15 באוקטובר 1992) היה זמר אופרה במנעד טנור ומחזאי ישראלי.

==ביוגרפיה==
נולד ליוסף ואיטה בבוקרשט שברומניה. אביו היה זמר (טנור) בולט ב ונמלט משם עם רעייתו ב-1939 לרומניה.
אביו שימש כחזן בבית הכנסת הגדול של בוקרשט. מיכאל למד נגינה בפסנתר כבר לפני גיל חמש. הוריו ארגנו ערבים מוזיקליים בביתם.

עלה לישראל ב-1958, בגיל 11, עם הוריו. מגיל 16 הופיע במקהלת האופרה הישראלית.
לאחר השירות הצבאי התקבל כסולן באופרה הישראלית.
במקביל שיחק בהצגות "כנר על הגג" (1965) ו"המלך ואני" (1966) בתיאטרון גיורא גודיק.

ב-1974 יצא מישראל והופיע במשך שנה באופרה של בוקרשט. הופיע גם בגרמניה ובווינה.
בשנת 1977 שב לישראל ולאופרה הישראלית ונמנה בין סולניה הבולטים. הופיע, בין היתר, באופרות
"הספר מסביליה", "לה טרוויאטה", "מאדאם בטרפליי", "העטלף", "סיפורי הופמן".
בוגר האקדמיה למוזיקה בתל אביב והחוג לאמנות התיאטרון באוניברסיטת תל אביב.

ב-1979 תרגם את ספרו של רומן גארי, "ריקודו של ג'ינגיס כהן" ועיבד את הספר למחזה. לאחר שניסה במשך חמש שנים בלא הצלחה לעניין תיאטרונים בישראל להציג את המחזה, הצליח להעלות אותו בבימויו במסגרת פסטיבל עכו וזכה על עבודתו בפרס הראשון בפסטיבל.
בעקבות הזכייה, העלה תיאטרון בית ליסין את ההצגה בתל אביב.
בשנת 1982 השתתף במחזמר "סוויני טוד" בקאמרי בתפקיד השליח במבפורד.
כהנא כתב וביים גם לרדיו ולטלוויזיה.
הצטרף כסולן לצוות זמרי האופרה הישראלית החדשה לאחר הקמתה ב-1985.

ב-1988 ארגן הופעות אופראיות כגון האופרטה "העטלף" עם סולני האופרה לשעבר כגון סמי בכר, מרדכי בן שחר, פרדי פאר וטרי גאבור.
כתב וביים את המחזה "בניטו" (מוסוליני) שהועלה בתמיכת מת"ן ב-1988 באולם הבימרתף של תיאטרון הבימה. בהצגה הופיע שמעון כהן.
השתלם בבישול בחו"ל. באוגוסט 1988 החל לעבוד כשף במסעדת הדגים "ארומה" בתל אביב. פעם בשבוע שר לקהל הסועדים יחד עם הקולגות לשעבר מהאופרה הישראלית - טרי גאבור (סופרן), אלה לרסקי, והמנצח אלכסנדר טרסקי.
בהמשך שימש כשף מסעדת "ריבס" בנאות אפקה.
כהנא היה גם צייר חובב והספיק להציג שתי תערוכות של ציוריו.

היה נשוי לחנה. לשניים נולדו שני ילדים. התגורר ברמת אביב ג'.

מיכאל כהנא נפטר ב-1992 (י"ח בתשרי תשנ"ג). נטמן בבית העלמין ירקון.

===ריקודו של ג'ינגיס כהן===
* תפאורה: מיקי בן כנען
* מוזיקה: דוד אור
* תאורה: דורית מלין
* כוריאוגרפיה: מירי בן ברוך
* שחקנים: רמי ברוך, איציק סיידוף, איתן פריבר, ענת מסנר, אילון קינדלר, פיני מיטלמן

==קישורים חיצוניים==
* 
* [https://www.lessin.co.il/shows/ריקודו-של-גינגיס-כהן/ על המחזה "ריקודו של ג'ינגיס כהן"], באתר תיאטרון בית ליסין
* 
* 

==הערות שוליים==

קטגוריה:אישים הקבורים בבית הקברות ירקון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:במאי תיאטרון ישראלים
קטגוריה:זמרי טנור
קטגוריה:זמרים ישראלים במוזיקה הקלאסית
קטגוריה:ישראלים ילידי רומניה
קטגוריה:עולים בשנות ה-1950
קטגוריה:ישראלים שנולדו ב-1948
קטגוריה:ישראלים שנפטרו ב-1992
דנסאק

דַנְסַאק (בגוג'אראטית: ધાનશાક; באנגלית: Dhansak) הוא מאכל הודי פופולרי, שמקורו בקרב הקהילת הפארסים.<ref name="Luhrmann1996"></ref> הוא משלב אלמנטים מהמטבח הפרסי והגוג'אראטי.

== מאפיינים ==
דנסאק מכינים על ידי בישול בשר כבש או עיזים עם תערובת של עדשים וירקות. המאכל מוגש עם אורז לבן מקורמל, תבלינים שלמים ובצל מקורמל.

הטכניקה של הרחבת מרכיב יקר יחסית (בשר) על ידי שילובו עם ירקות ו/או עדשים באותו מתכון מופעלת באופן נרחב בבישול הפרסי. ("דאן" הוא מאכל דגנים גוג'אראטי המוזכר בספר השירה "קנהאדדה פראבנדה" בשנת 1455.<ref></ref> "סאק" (נגזר מהמילה הגוג'אראטית "שאק" שפירושה ירקות או ירקות מבושלים). האלמנט הגוג'אראטי במתכון הוא השימוש הליברלי במגוון של תבלינים בכלל ותבלינים הודיים בפרט, בניגוד למתכונים האיראניים היותר נימוחים.

בבתי אנשי הפארסי, דנסאק מבושל באופן מסורתי בימי ראשון<ref name="Mehta1973"></ref> בשל זמן ההכנה הארוך הנדרש לבישול העדשים והירקות למעיכה (בימים שלפני שימוש בבישול בסיר לחץ).

דנסאק נאכל תמיד גם ביום הרביעי לאחר מותו של קרוב אחד. לא צורכים בשר במשך שלושה ימים לאחר המוות ודאנסק משמש כדי לשבור את ההתנזרות הזו ביום הרביעי. לפיכך, דנסאק אף פעם לא מוגש באירועים משמחים כמו פסטיבלים וחתונות.

== רכיבים ==
דנסאק עשוי על ידי בישול קוביות כבש עם תערובת של עדשים וירקות שונים כאמור. באופן מסורתי, משתמשים בארבע סוגי עדשים (ארהר דאל, בנגל גרם או צ'אנה דאל, מסאור דאל אדום ומסור דאל חום), אך ניתן להשמיט או להחליף אחת או יותר מסוגי העדשים. הירקות כוללים תפוחי אדמה, עגבנייה, חציל, דלעת ועלי גרגרנית יוונית. שוב, ניתן להשתמש בתחליפים, כגון דלעת לאפייה ובטטה במקום או בנוסף לתפוח אדמה, זה תלוי אילו ירקות נמצאים בהישג יד. לאחר בישול ממושך במתכון המסורתי (או שימוש בסיר לחץ), הירקות הומוגניים פחות או יותר עם העדשים, שגם הם מתפרקים, כך שהתוצאה היא תבשיל סמיך ולא קארי.

המתכון התפתח עם הזמן. הפרסים, חסידי הזורואסטריזם, הגיעו למערב הודו כפליטים דתיים במאה ה-8 לספירה, לאחר הכיבוש הערבי של פרס ונפילת האימפריה הסאסאנית בשנת 651 לספירה. הם הביאו איתם את מסורת בישול הבשר עם עדשים ו/או ירקות. עם זאת, עגבניות, צ'ילי, דלעת ותפוחי אדמה הם ילידי אמריקה ולא היו מוכרים בהודו עד זמן מה לאחר שהפורטוגלים (אשר בתורם קיבלו אותם באמצעות סחר עם ספרד) הביאו אותם להודו במאה ה-16 לספירה.

הדנסאק מתובל בתערובת תבלינים הנקראת "דנסאק מסאלה", הדומה לגאראם מסאלה, אלא שהתבלינים הנבחרים יותר ארומטיים ומתוקים ולא חריפים. קינמון, הל, ציפורן, אגוז מוסקט, ג'ינג'ר מיובש, זרעי כוסברה וזרעי כמון. בצל ושום מושחמים כדי לשמש כבסיס לתבשיל, ועלי כוסברה, צ'ילי ירוק ועלי נענע משמשים כקישוט. בעוד "דנסאק מסאלה" נמכר כתערובת מוכנה.

גרסאות של מתכונים בינלאומיים לדנסאק משתמשות לפעמים בנתחי אננס כדי לספק טעם מתוק,<ref name="Fodor's2009"></ref> אבל מתכונים הודיים מסורתיים מעדיפים את השימוש בדלעת, קישואים או בטטה.

== ראו גם ==
* המטבח ההודי

== קישורים חיצוניים ==
* רשימת מנות טלה
* רשימת מנות עיזים
* המטבח הפארסי

== הערות שוליים ==

קטגוריה:המטבח ההודי
גיימך

גיימך (בפרסית: قیمه; באנגלית: Gheimeh או Qeimeh) הוא תבשיל איראני (כלומר חורש (מאכל)) המורכב מבשר כבש חתוך לקוביות, עגבניות, אפונה יבשה, בצל ולימון פרסי, מעוטר בתפוחי אדמה פריכים זהובים פרוסים דק. לעיתים מעטרים את התבשיל בחציל מטוגן ומוגש לרוב עם אורז לבן.<ref></ref>

== אטימולוגיה ==
המילה הפרסית gheimeh (בתעתיק גם כ-qeimeh) מקורה ב-qeema הפרסית הקלאסית שמקורה במילה הטורקית qıyma 'בשר טחון', כמו באורדו qīmā/keema, kıyma הטורקית ו־kimás יוונית.<ref></ref> <ref>Oxford English Dictionary, [http://www.oed.com/view/Entry/61014917 s.v.]</ref>

== גרסה עיראקית ==
הקימה העיראקית עשויה מבשר חתוך לקוביות דקות ואפונה יבשה כתושה ומכינים אותה לעשוראא.

== גרסאות איראניות ==
* Gheimeh sibzamini (בפרסית: قیمه سیب زمینی): עם טוגנים חתוך דק.
* Gheimeh bademjan (בפרסית: قیمه بادمجان): עם חצילים שלמים או חתוכים במחבת.
* Gheimeh nesar (בפרסית: قیمه نثار): עם שקדים ובצל מטוגן; מומחיות של קזווין.
* Pichagh gheimeh (בפרסית: پیچاق قیمه): מנה אחרת עם שקדים ובצל מטוגן; מומחיות של ארדביל. Pichagh (איות אזרי pıçaq) פירושו סכין בשפה האזרית והוא מתייחס לשקדים.
* Gheimeh rashti (בפרסית: قیمه‌ رشتی): עם רסק רימונים חמצמץ, מיץ רימונים, עגבנייה ו-verjuice; מומחיות של רשת.
* Gheimeh nokhoud (בפרסית: قیمه‌ نخود): עם חומוס במקום אפונה יבשה; התמחות של חוף המפרץ הפרסי של איראן; דומה לאבגושט.
* Gheimeh kadou (בפרסית: قیمه‌ کدو): עם דלעת שלמה או חתוכה במחבת.
* Gheimeh beh (בפרסית: قیمه به): עם חבושים שלמים או חתוכים ארוכים מטוגנים במחבת.
* Gheimeh bamieh ( בפרסית: قیمه بامیه): עם במיה מטוגנת במחבת. יש בו גם מיץ לימון וקינמון.

== ראו גם ==
* חורש (מאכל)

== קישורים חיצוניים ==

* רשימת מנות טלה
* רשימת תבשילים

== הערות שוליים ==

קטגוריה:המטבח העיראקי
קטגוריה:המטבח הפרסי
32Bit

32Bit (נקרא גם "PC World הישראלי") היה מגזין למחשוב אישי שהתפרסם בישראל מסוף שנת 1990 ועד אמצע שנות התשעים. המגזין יצא לאור על ידי קבוצת אנשים ומחשבים והמו"ל היה ישראל פלד. עורך חמשת הגיליונות הראשונים היה תמיר אשל, ובהמשך נערכו גליונות על ידי ישראל פלד, יובל סיגלר, אוד גונדר, ולבסוף דוד גורדון שערך את העיתון החל מהגיליון התשיעי (יולי 1991).

כל גיליון של המגזין כלל תקליטון 3.5 אינץ' שכלל תוכנות שונות, בדרך-כלל עותקים של תוכנה שיתופית. תוכן הגיליונות השונים כלל כיסוי חדשותי של חידושים בעולם המחשוב האישי (חומרה ותוכנה), מדריכים לקניית מחשב ולשימוש בתוכנות נפוצות, ועוד. המגזין הפסיק להתפרסם עם עליית החדירה של רשת האינטרנט בישראל, במהלכה חדשות מעולם המחשוב הפכו זמינות באופן מיידי יותר.

בין הכותבים הקבועים ב-32Bit נמנו גיא אוהד, עו"ד הראל בורן, איל גונן, עו"ד יצחק זכריה, טל כהן, ניסו כהן, אלון מטס, סמדר סלונים, ארי פיק, ואמיר שחר.

== מקורות נוספים ==
* [https://nirkatz.com/2021/02/06/מגזין-32bit-יולי-1991/ סקירה נוסטלגית של גיליון יולי 1991, מאת ניר כץ]
* גיליון מס' 3 (דצמבר 1990) סרוק במלואו באתר Internet Archive

קטגוריה:ישראל: כתבי עת בנושא מחשבים
לימון פרסי

לימון (ליים) פרסי שחור מיובש וטחון
לימון פרסי או ליים מיובש, (בפרסית: لیمو امانی; הידוע גם בשם: ליים שחור;<ref></ref> נומי בסרה (בעיראק)<ref></ref> לימו אמאני (באיראן); ולומי (בעומאן),<ref name="Basan"></ref> הוא ליים שאיבד את תכולת המים שלו, בדרך כלל לאחר ששהה את רוב זמן הייבוש שלו בשמש. הם משמשים שלמים, פרוסים או טחונים, כתבלין במנות המטבח המזרח-תיכוני. מקורו במפרץ הפרסי<ref></ref> <ref></ref> – מכאן השם האיראני limoo amani והשם העיראקי noomi basra (לימון בצרה) – לימון פרסי מיובש פופולרי בבישול ברחבי המזרח התיכון.

== שימושים ==
ליים מיובש משמש להוספת עומק וטעם חמצמץ למנות, בתהליך המכונה החמצה.<ref></ref> במטבח הפרסי משתמשים בהם לתבל נזידים ומרקים.<ref></ref> ברחבי המזרח התיכון, הם משמשים מבושלים עם דגים, ואילו בעיראק, הם מתווספים כמעט לכל המאכלים והמלית שלהם. ניתן להשתמש בהם גם להכנת תה ליים מיובש. ליים מיובש באבקת משמש גם כמרכיב בבהרט בסגנון מזרח תיכוני (תערובת תבלינים). זהו מרכיב מסורתי במטבחים של ערב הסעודית, עיראק ומדינות אחרות של המפרץ הפרסי.

טעמו וצבעו של הלימון מושפעים מצורת הייבוש שלו. הלימון הצהוב החיוור (שמכונה גם "הלבן") מייבשים קודם לכן בשמש באוויר הפתוח ואחר כך בתנורי חימום בחום נמוך וטעמו עדין. הלימונים השחורים מיובשים בסירי חימום בחום נמוך עד שמתקבלים לימונים מפוחמים שטעמם עזים, חמצמצים ומרירים יותר וגם צבע התבשילים כהה בהתאם.

בכדי לקבל את טעמי הלימון העזים וריחו החזק, יש לשטוף אותו לפני השימוש, לנקב את קליפתו באמצעות האגודל ולהוסיפו בתחילת הבישול. לקבלת טעם מעודן, ניתן לחצותו, להסיר את גרעיניו ולהוסיף לקראת סיום הבישול לאידוי קצר בלבד.

אפשר להוסיפם כמעט לכל תבשיל, בהם מרקים, נזידי עוף ובשר, אורז, תפוחי אדמה ולחליטות תה.

== טעם ==
ליים מיובשים הוא בעל טעם חזק. טעמו חמצמץ והדרי כמו ליים טרי, אך יש לו טעם אדמתי ומעט מעושן וחסרים את המתיקות של ליים טרי. מכיוון שהם משומרים, יש להם גם טעם מעט מריר מותסס, אך הדגשים המרים מתרכזים בעיקר בקליפתו החיצונית של הליים ובזרעים.

== תה ==
תה ליים מיובש הוא סוג של תה צמחים העשוי מליים מיובש והוא משקה פופולרי בעיראק שבו הוא משמש לסיוע בהפרעות עיכול, שלשולים ובחילות.

== קישורים חיצוניים ==

* [http://gernot-katzers-spice-pages.com/engl/Citr_aur.html דפי תבלינים: ליים]
* רשימת מזונות יבשים
== הערות שוליים ==

קטגוריה:תבלינים
קטגוריה:המטבח העיראקי
קטגוריה:המטבח הפרסי
קטגוריה:המטבח הערבי
Decide (אלבום)

Decide (בעברית: "להחליט") הוא אלבום האולפן השני של השחקן והזמר-יוצר האמריקאי ג'ו קירי, תחת שם הבמה, Djo. האלבום יצא לאור באופן עצמאי דרך חברת התקליטים של קירי, Djo מיוזיק, ב-16 בספטמבר 2022.

== סינגלים ==
הסינגל המוביל של האלבום, "Change", יצא ב-22 ביוני 2022.<ref></ref>

הסינגל השני של האלבום, "Gloom", יצא ב-25 ביולי 2022.<ref></ref>

הסינגל השלישי של האלבום, "Figure You Out", שוחרר ב-26 באוגוסט 2022.<ref></ref>

הסינגל הרביעי של האלבום, "Half Life", יצא ב-9 בספטמבר 2022, שבוע לפני יציאת האלבום.<ref></ref>

הרצועה השישית של האלבום, "End of Beginning", הפכה לפופולרית בטיקטוק, ובעקבות כך השיר הגיע למקומות גבוהים במצעד האמריקאי בילבורד הוט 100.<ref></ref> ב-1 במרץ 2024, השיר הפך לסינגל החמישי באלבום, ושוחרר לרדיו האיטלקי.

== ביקורות ==

Decide קיבל ציון של 77/100 באתר הביקורות המשוקללות "Metacritic" על בסיס של שש מבקרים, דבר המצביע על ביקורות "חיוביות לרוב".

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
End of Beginning

"End of Beginning" (בעברית: "סוף ההתחלה") הוא שיר של השחקן והזמר-יוצר האמריקאי ג'ו קירי, תחת שם הבמה, Djo. השיר יצא לאור ב-16 בספטמבר 2022, כרצועה שישית מתוך אלבום האולפן השני של קירי, Decide, ולאחר מכן השיר שוחרר כסינגל ב-1 במרץ 2024, על ידי חברות התקליטים Djo מיוזיק ו-AWAL. השיר זכה לשבחים ולפופולריות רבה בטיקטוק.

== רקע ==
לאחר ש-"End of Beginning" יצא לאור באופן עצמאי בשנת 2022, השיר לא קיבל פופולריות עד שנת 2024, כאשר משתמשי טיקטוק רבים השתמשו בסאונד.<ref></ref> לאחר שהושמע פעמים רבות והפך לפופולרי, השיר נכנס למצעדים במדינות שונות; בבילבורד הוט 100 ומצעד הסינגלים הבריטי. בישראל, השיר הגיע למקום 10 במצעד הרשמי של גלגלצ.<ref name="occ"></ref>

"End of Beginning" הוא שיר סינת'-פופ,<ref name="occ"/> המלווה גיטרה. תוכנו הלירי מתאר על תחושה מסוימת של אדם החוזר לעיר מולדתו. במקרה של קירי, בשיקגו.<ref></ref>

== ביקורות ==

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|12
|<ref name=":0"></ref>
|}

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט (ים)
! scope="col"| חברת תקליטים
! scope="col"| הערות
|-
! scope="row"| כלל העולם
| 16 בספטמבר 2022
| הורדה דיגיטלית • הזרמת מדיה
| Djo • AWAL
| style="text-align:center;"|<ref></ref>
|-
! scope="row"| איטליה
| 1 במרץ 2024
| איירפליי
| Tune Fit
| style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2024
קטגוריה:שירים באנגלית
קטגוריה:שירי פלטינה בממלכה המאוחדת
אורן אהרוני (כתב ספורט וצלם)

אורן אהרוני (נולד ב-22 באפריל 1981) הוא כתב ספורט וצלם ישראלי ב"ישראל היום".

== ביוגרפיה ==
אהרוני נולד בתל השומר ברמת גן וגדל בפתח תקווה. הוא הנדסאי אלקטרוניקה ואת שירותו הצבאי עשה כטכנאי לוחמה אלקטרונית בבסיס חיל האוויר בחצור.

בין 2005 ל-2008, שימש כעורך הראשי באתר הוועד האולימפי בישראל. ב-2008 מונה לכתב הספורט האולימפי ב-ynet וצלם ספורט. הוא המשיך לעבוד במקום גם לאחר איחוד המערכות עם ידיעות אחרונות ב-2011, עד שלהי 2021. במהלך תפקידו, היה שליח המערכת למשחקים האולימפיים בלונדון 2012, ריו 2016 וטוקיו 2020. אהרוני סיקר עשרות אירועי ספורט בישראל ומחוצה לה, החל מטורניר הטניס ברולאן גארוס ב-2006 עד 2008, חצי גמר גביע דייוויס בספרד ב-2009, משחקי אירופה 2015 בבאקו, אליפויות עולם ואירופה בג'ודו, שחייה, אתלטיקה והתעמלות אמנותית.

בדצמבר 2017, זכה במקום השני בקטגוריית הספורט במסגרת תערכות "עדות מקומית". ובינואר 2020, הוענק לו אות הוקרה מיוחד מהוועד הפראלימפי בישראל, על כיסוי הוגן, בקיאות בתחום וחשיפת הספורט הפראלימפי בקרב קהלים רבים.

החל מינואר 2022 הוא משמש ככתב הספורט האולימפי וצלם ב"ישראל היום".

== כתבות בולטות ==
באוגוסט 2015, חשף כי המדליסט האולימפי מסידני 2000, חותר הקיאקים מיכאל קלגנוב, החליט לעזוב את ישראל ולעבור לאמן בגרמניה. ביולי 2017 פרסם כי האלוף האולימפי בגלישה גל פרידמן מצא מקור פרנסה חדש והפך לצלם אירועים. בנובמבר אותה שנה, קיים ראיון בלעדי עם הג'ודוקא הטוב בעולם טדי רינר.

ב-2019 פרסם לראשונה, כי שלטונות מלזיה לא מאפשרים לנבחרת השחייה הפראלימפית הישראלית להיכנס למדינה כדי להשתתף באליפות העולם, בעקבות כך, הוועד הפאראלימפי הבין-לאומי החליט לבטל את אליפות ולהעבירה לבריטניה.

ב-6 באפריל 2020, ייזם ביחד עם אלוף העולם בג'ודו שגיא מוקי, פרויקט מיוחד בזמן הקורונה, לגייס כסף לקניית מכונות הנשמה וציוד קריטי עבור בית החולים לניאדו בנתניה. הפרויקט גייס רבע מיליון שקל.

בינואר 2021, טס לקטר לאליפות העולם בג'ודו, להתלוות באופן בלעדי לסעיד מולאי, שנאלץ להימלט מאיראן לאחר שלא הורשה להתחרות מול ישראלי.

== קישורים חיצוניים ==
* 
* [https://www.israelhayom.co.il/writer/אורן-אהרוני אורן אהרוני] באתר ישראל היום
* [https://whatsapp.com/channel/0029VaK8Fx9LCoX5aZCRX719 אורן אהרוני] ערוץ WhatsApp

== הערות שוליים ==

קטגוריה:עיתונאי ספורט ישראלים
קטגוריה:צלמי עיתונות ישראלים
קטגוריה:סגל ישראל היום
קטגוריה:סגל ידיעות אחרונות
קטגוריה:ישראלים שנולדו ב-1981
טרסנה

טרסנה (; באופן מילולי: "אי המספנות") הוא אי טורקי בים התיכון. האי הוא חלק מהעיר פטהייה בנפת מולה. הוא ממוקם במפרץ פטהייה ומופרד מהאי דומוז. 

לאי שטח של כ-2.5 קמ"ר. ישנם שלושה מפרצים קטנים, כאשר המפרץ בפינה הצפון-מערבית מוגן היטב. בחלק הצפון-מזרחי של המפרץ יש נמל רדוד מאוד.

== היסטוריה ==
שמו הקדום של האי היה ביוונית עתיקה טלנדריה<ref name="ND">[https://www.neredekal.com/gocek-tersane-adasi/ Neredekal page]</ref> וטלנדרוס<ref>Stephanus of Byzantium, Ethnica, § T620.1</ref> ישנן חורבות באי מהתקופה הליקית.<ref name="turkishyachtchartering.com">[http://www.turkishyachtchartering.com/tersane_island.html Yachting page]</ref> בתקופת האימפריה העות'מאנית האי היה שימש כמקום לבניית ולתיקון של אוניות.<ref name="ND" /> אוכלוסיית האי עזבה את האי בעקבות הסכם חילופי האוכלוסין בין יוון לטורקיה.<ref name="ND" /> למרות שהאי כרגע לא מיושב הוא מכיל מסעדה עם רציף ימי לנופשים ביאכטות.<ref>[https://www.coastguidetr.com/en/bay/101225/tersane-bay Coast guide]</ref>

== הערות שוליים ==

קטגוריה:איים בים התיכון
קטגוריה:טורקיה: איים
ארנו בודאר

ארנו בודאר (בצרפתית: Arnaud Bodart; נולד ב-11 במרץ 1998 בסרן שבבלגיה) הוא כדורגלן בלגי המשחק בעמדת השוער בקבוצת סטנדרד לייז' מליגת העל הבלגית.

== קריירת מועדונים ==
בודאר גדל במחלקת הנוער של סטנדרד לייז', ובשנת 2017 החל לשחק בקבוצה הבוגרת של המועדון במסגרת ליגת העל הבלגית. בעונת החל לשמש כשוער הראשון של הקבוצה. ב-21 בנובמבר 2020 הבקיע שער שוויון בדקה השישית של תוספת הזמן בתיקו 2-2 נגד אויפן במסגרת המחזור ה-13 בליגה לעונת .

== חיים אישיים ==
דודו הוא שוער העבר של נבחרת בלגיה ז'ילבר בודאר .

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני סטנדרד לייז'
קטגוריה:בלגים שנולדו ב-1998
גיא ארז

גיא ארז הוא פזמונאי, מפיק, מלחין ונגן בס מלוס אנג'לס. ארז נולד וגדל בישראל, ועבר ללוס אנג'לס בשנת 1992. שיריו הופיעו בסרטים ובתוכניות טלוויזיה מצליחות, כולל פסקול הסרט זוכה האוסקר "התרסקות",<ref></ref> "האנטומיה של גריי"<ref></ref> ו"בוורלי הילס 90210".<ref></ref> הוא כותב שירים ומפיק בנושא הסדרה של מארוול/דיסני "האוונג'רס: סדרת האנימציה",<ref></ref> וקרדיט המלחין שלו כולל את הקליפ הרשמי של נאס"א שהם שחררו לקראת שיגור טלסקופ החלל ג'יימס וב.<ref></ref> הוא עבד גם עם אמנים כמו ג'יפסי קינגס,<ref></ref> ג'ייסון מראז,<ref></ref> מיילי סיירוס,<ref name=":0"></ref> זיגי מארלי<ref name=":0" /> ואלן פרסונס.<ref></ref>

== כתיבת שירים והפקה ==
אחד הלהיטים הראשונים של ארז היה BareNaked של ג'ניפר לאב יואיט, אותו כתב יחד עם מרדית ברוקס.<ref></ref> השיר נכנס לטופ 40 של בילבורד בשנת 2002. זה הסב את תשומת הלב לכריסאליס מיוזיק, שהחתימה אותו על חוזה הוצאה לאור, והוסיפה אותו לרשימת כותבי השירים שלהם. במהלך תקופה זו, הוא גם כתב והפיק שירים עם אמנים כמו הולי פאלמר ופי ג'יי אולסון, מה שזיכה אותו בלהיט נוסף בטופ 40 של בילבורד עם הסינגל "Shine On" של ריאן קבררה עבור אטלנטיק רקורדס. ארז גם תרם ככותב שירים ומפיק לשיר הנושא "Shine" מתוך אלבום הסולו השני של סם בטנס מלהקת קייס צ'ויס ו-DVD של ג'יפסי קינגס Live at Kenwood House in London שיצא בשנת 2006. הוא גם כתב יחד עם פרסונס ופי ג'יי אולסון את שני הסינגלים האחרונים של אלן פרסונס, "Fragile" ו-"Do you Live at All".

== נגן בס ==
ארז עובד באופן קבוע בנגינת בס כמוזיקאי סשן. הוא לימד נגינת בס באקדמיה למוזיקה של לוס אנג'לס בין השנים 1996 ל-2001. ניתן לשמוע את ביצועי הבס שלו בהקלטות כמו אצל פלורנס אנד דה משין, וגם בזמן הופעות חיות כמו עם רנדי קולמן בפתיחה ל-The Who ב- The Hollywood Bowl . החל משנת 2010 ועד 2020 ארז היה נגן הבס של הלהקה The Alan Parsons Live Project. הוא גם ניגן בס באלבום זוכה הגראמי של זיגי מארלי, "Fly Rasta".

== קישורים חיצוניים ==

* 

== הערות שוליים ==

קטגוריה:מהגרים מישראל לארצות הברית
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:גיטריסטים ישראלים